ריבאלדו

ריבאלדו ויטור בורבה פריירה (בפורטוגזית: Rivaldo Vitor Borba Ferreira‏; נולד ב-19 באפריל 1972) הוא כדורגלן עבר ברזילאי ששיחק בעמדת הקשר ההתקפי והחלוץ. לזכותו של ריבאלדו 74 הופעות ו-34 שערים במדי נבחרת ברזיל. ריבאלדו הוא מבין שחקני יחידי הסגולה שזכו במונדיאל (2002), ליגת האלופות (2002/03) וכדור הזהב (1999). ריבאלדו נחשב לאחד מגדולי השחקנים בכל הזמנים. בילדותו גדל ריבאלדו בעוני בפאבלה של העיר רסיפה. בעקבות תזונה לקויה ואף רעב, כפי שסיפר בראיונות עבר, הוא איבד חלק משיניו וסבל מברך עקולה. ריבאלדו התחיל את הקריירה המקצוענית שלו בגיל 16 בשנת 1989 במועדון סנטה קרוז. לאחר שהרשים בקבוצה זו הוא הצטרף לקבוצה מליגת העל הברזילאית, מוז'י מירים, ב-1991. ריבאלדו חתם בשנת 1993 על חוזה עם קורינתיאנס. באותה שנה ערך את הופעתו הראשונה בנבחרת ברזיל, בה הבקיע את שער הניצחון 0-1 על מקסיקו במשחק ידידות. ריבאלדו חתם על חוזה בקבוצת פלמיירס בשנת 1994, וזכה עימה באליפות ברזיל בעונה זו. הוא זכה עם הקבוצה גם באליפות מחוז סאו פאולו בשנת 1996. הוא עבר לספרד בשנת 1996 והצטרף לשורותיה של דפורטיבו לה קורוניה, ולאחר מכן לברצלונה בשנת 1997. לאחר שזכה עם ברצלונה בשתי אליפויות ספרד בעונות 1997/1998 ו-1998/1999, זכה ריבאלדו בפרסי כדורגלן השנה בעולם וכדור הזהב לשנת 1999. אחד ממשחקיו הבולטים של ריבאלדו בברצלונה נערך במחזור האחרון של עונת 2000/2001 מול ולנסיה. ריבאלדו הבקיע שלושער והוליך את ברצלונה לניצחון 3:2 במשחק, שקבע שברצלונה תקדים את ולנסיה ותסיים את העונה במקום הרביעי שהקנה כרטיס לליגת האלופות בעונה שלאחר מכן. השער השלישי, שהבקיע ריבאלדו במספרת בדקה ה-89 והיה לשער הניצחון במשחק, נחשב לאחד משערי המספרת הגדולים אי-פעם. ביוני 2002 החליטה הנהלת ברצלונה לשחרר את ריבאלדו מחוזהו שנה לפני סיומו. ריבאלדו חתם על חוזה לשלוש שנים עם הקבוצה האיטלקית מילאן. לאחר עונה אחת בלבד, בה לא הרבה לשחק, עזב את מילאן. אחרי הופעה קצרה בקבוצה הברזילאית קרוזיירו (11 משחקים בהם הבקיע 2 שערים), הוא חתם על חוזה בקבוצה היוונית אולימפיאקוס לעונת 2004/2005. הוא זכה עם אולימפיאקוס בשלוש אליפויות, ועבר ליריבה העירונית א.א.ק. אתונה בקיץ 2007. בקיץ 2008 החליט ריבאלדו לעזוב את א.א.ק אתונה ולעבור לבוניודקור האוזבקית. לאחר בוניודקור החליט ריבאלדו, בגיל 38, לפרוש ממשחק פעיל, אולם לאחר זמן מה חזר בו מפרישתו, חתם בקבוצת מוז'י מירים הברזילאית, והושאל מיד לסאו פאולו לעונה אחת. לאחר עונה חתם ריבאלדו בקבוסכורפ, מהליגה האנגולית הראשונה. בינואר 2013 עזב ריבאלדו את הקבוצה האנגולית, וחתם בקבוצת סאו קאטאנו מברזיל. בסוף 2013 עזב את סאו קאטאנו וחתם שוב במוז'י מירים. בפברואר 2014 שיחקו ריבאלדו ובנו ריבאלדיניו יחד לראשונה במשחק רשמי במדי מוז'י מירים. ב-15 במרץ 2014 הודיע ריבאלדו על פרישה מכדורגל, אך כעבור 15 חודשים, ביוני 2015, החליט לחזור לשחק כדי לסייע למוז'י מירים להינצל מירידת ליגה. הוא הספיק לשחק שוב לצד בנו, ושניהם אף כבשו שער באותו משחק, לפני שפרש סופית מכדורגל בגיל 43, באוגוסט 2015. ריבאלדו שיחק 74 משחקים בנבחרת ברזיל והיה שחקן חשוב בנבחרת ששיחקה במונדיאל 2002. זאת, על אף שקיבל קנס גדול מפיפ"א בגלל התנהגותו במשחק נגד נבחרת טורקיה בשלב הבתים המוקדם, בו התקוטט עם שחקן טורקי. פלמיירס אליפות ברזיל: 1993/94 אליפות סאו פאולו בכדורגל (2): 1993/94, 1995/96 ברצלונה אליפות ספרד (2): 1997/98, 1998/99 גביע המלך הספרדי: 1997/98 הסופר קאפ האירופי: 1997 מילאן ליגת האלופות: 2002/03 הגביע האיטלקי: 2002/03 הסופר קאפ האירופי: 2003 אולימפיאקוס אליפות יוון (3): 2004/05, 2005/06, 2006/07 הגביע היווני (2): 2004/05, 2005/06 בוניודקור אליפות אוזבקיסטן (3): 2007/08, 2008/09, 2009/10 הגביע האוזבקי (2): 2007/08, 2009/10 נבחרת ברזיל גביע העולם: 2002 קופה אמריקה: 1999 גביע הקונפדרציות: 1999 שחקן השנה של פיפ"א: 1999 כדור הזהב: 1999 השחקן המצטיין בקופה אמריקה: 1999 מלך השערים בקופה אמריקה: 1999 פרס דון בלון לזר המצטיין בליגה הספרדית: 1999 מדיה וקבצים בנושא ריבאלדו בוויקישיתוף ריבאלדו, ברשת החברתית פייסבוק ריבאלדו, ברשת החברתית אקס (טוויטר) ריבאלדו, ברשת החברתית אינסטגרם ריבאלדו, באתר Transfermarkt ריבאלדו, באתר Soccerway ריבאלדו, באתר BDFutbol ריבאלדו, באתר WorldFootball.net ריבאלדו, באתר National Football Teams ריבאלדו, באתר FootballDatabase.eu פרופיל המאמן, באתר Transfermarkt ריבאלדו, באתר אנציקלופדיה בריטניקה (באנגלית) ספרד: ריבאלדו לקח את ברצלונה לליגת האלופות, באתר ynet, 18 ביוני 2001 עידן ויניצקי‏, מספרות את כל הסיפור, באתר וואלה, 2 בדצמבר 2012 היסטוריה בברזיל: ריבאלדו ובנו שיחקו יחד, באתר ynet, 19 בפברואר 2014 עוזי דן, ריבאלדו פורש מכדורגל: לא כוכב, לא נחמד, אבל איזו רגל שמאל, באתר הארץ, 16 במרץ 2014 יעקב זיו, ‏‏ריבאלדו חוזר לשחק בגיל 43 להציל את מוג'י מירים, באתר ספורט1, 23 ביוני 2015 נפל קרוב. צפו: ריבאלדו ובנו כבשו באותו משחק, באתר ערוץ הספורט, 15 ביולי 2015 עכשיו זה סופי? ריבאלדו הודיע: פורש ביום ראשון, באתר ערוץ הספורט, 14 באוגוסט 2015